title: Cupressaceae
text: As Cupressaceae son una familia de l'orden pinales con muita importancia en a vechetación de zonas semiaridas d'o hemisferio norte.
  
  As fuellas por un regular tienen forma d'escata, encara que tamién pueden estar aciculars, son oposadas u en verticilos de tres. A mayoría d'os cheneros produce estrobilos lenyosos, encara que en Juniperus, o chenero més común en Europa os estrobilos son carnosos, son una clase especial de lulos ditos galbulos que permiten a endozoocoria.
  
  En a val d'Ebro y Sistema Iberico as cupresacias son arbustos (y a vegadas arbols) con importancia paisachistica, son os chinebros y sabinas (chenero Juniperus). O ciprecero ye prou conoixiu dende antigo en Aragón como ornamental (en os fosals) u pa aturar a fuerza de l'aire en determinaus campos de cautivo. Especies de cupresacias que se plantan a sobén en os chardins son o ciprecero d'Arizona (Cupressus arizonica) una especie americana d'o chenero Thuja. Afin a lo chenero Thuja ye o chenero Tetraclinis que tien una especie africana (Tetraclinis articulata) que se troba como relicta en o sud d'a Peninsula Iberica).
  
  Cupressaceae